Държавен вестник, бр. 55, 2014 г., стр. 9

БРОЙ  55	
Д Ъ Р Ж А В Е Н  В Е С Т Н И К 	
СТР.  9  
№ 
по 
ред
Община/ 
Наименование 
на проявата
Бенефи-
циент
Сума 
(в лв.)
24.
Община Сливен
 
 
Национално честване 
„180 години българска 
индустрия“
Община 
Сливен
11 000
4455
ПОСТАНОВЛЕНИЕ № 175  
ОТ 26 ЮНИ 2014 Г.
за одобряване на допълнителни разходи 
по бюджета на Националната служба за 
охрана за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Националната служба за охрана 
за 2014 г. в размер 500 000 лв. за финансиране 
прилагането на Решение 2008/477/ЕО за хар-
монизиране на радиочестотната лента 2500-
2690 MHz за наземни системи, позволяващи 
предоставяне на електронни съобщителни 
услуги в Общността, през 2014 г.
(2) Разходите по ал. 1 да се осигурят за 
сметка на предвидените средства по централ-
ния бюджет за 2014 г.
Чл. 2. Със сумата по чл. 1, ал. 1 да се 
увеличат показателите по чл. 30, ал. 2 от 
Закона за държавния бюджет на Република 
България за 2014 г.
Чл. 3. (1) Началникът на Националната 
служба за охрана да извърши налагащите се 
промени по бюджета на Националната служба 
за охрана за 2014 г. и да уведоми министъра 
на финансите.
(2) Министърът на финансите да извършва 
произтичащите от чл. 1 промени по централ-
ния бюджет за 2014 г. 
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. В Постановление № 90 на Минис-
терския съвет от 2013 г. за предоставяне на 
средства по бюджета на Националната служба 
за охрана за прилагане на Решение 2008/477/
ЕО за хармонизиране на радиочестотната 
лента 2500-2690 MHz за наземни системи, 
позволяващи предоставяне на електронни 
съобщителни услуги в Общността (ДВ, бр. 38 
от 2013 г.), се правят следните изменения:
1. В чл. 1, т. 1 думите „Пловдив“ и „Пле-
вен“ се заличават, а думата „Русе“ се заменя 
с „Благоевград“.
2. Член 3 се отменя.
§ 3. Изпълнението на постановлението 
се възлага на началника на Националната 
служба за охрана.
За министър-председател:
Цветлин Йовчев
За главен секретар на Министерския съвет:  
Галина Маринска
4456
ПОСТАНОВЛЕНИЕ № 176  
ОТ 26 ЮНИ 2014 Г.
за одобряване на допълнителни разходи по 
бюджета на Министерството на труда и со-
циалната политика за 2014 г. за изплащане 
на еднократна финансова помощ на закон-
ните наследници на лицата, починали при 
наводнението вследствие на обилните валежи 
на територията на гр. Варна и гр. Добрич 
на 19 и 20 юни 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 130 000 лв. по бюджета на Минис-
терството на труда и социалната политика за 
2014 г. за изплащане на еднократна финансова 
помощ на законните наследници на лицата, 
починали при наводнението вследствие на 
обилните валежи на територията на гр. Варна 
и гр. Добрич на 19 и 20 юни 2014 г., съгласно 
приложението.
(2) Еднократната финансова помощ се 
изплаща за всяко от починалите лица и е в 
размер 10 000 лв.
(3) Средствата по ал. 1 да се осигурят за 
сметка на преструктуриране на разходите по 
централния бюджет за 2014 г.
Чл. 2. Със сумата по чл. 1, ал. 1 да се уве-
личат разходите по „Политика в областта на 
социалната закрила и равните възможности“, 
бюджетна програма „Предоставяне на социал-
ни помощи при прилагане на диференциран 
подход“. 
Чл. 3. Със сумата по чл. 1, ал. 1 да се уве-
личат показателите по чл. 14, ал. 3 от Закона 
за държавния бюджет на Република България 
за 2014 г.
Чл. 4. Еднократната финансова помощ се из-
плаща на законните наследници на починалите 
или на техни законни представители в размера 
по чл. 1, ал. 2 от Агенцията за социално подпо-
магане чрез дирекция „Социално подпомагане“ 
по постоянен адрес на починалото лице.
Чл. 5. Министърът на труда и социалната 
политика да извърши съответните промени 
по бюджета на Министерството на труда и 
социалната политика за 2014 г. и да уведоми 
министъра на финансите.